REPUBLIKA HRVATSKA

VIROVITIČKO-PODRAVSKA ŽUPANIJA

SREDNJA ŠKOLA MARKA MARULIĆA SLATINA

Slatina, Trg Ruđera Boškovića 16

KLASA: 012-04/21-01/02

URBROJ: 2189-78-05/1-21-01

U Slatini 08. ožujka 2021.

Na temelju članka 118. Zakona o odgoju i obrazovanju (Narodne novine, br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20) i članka 34. i 261. Statuta Srednje škole Marka Marulića Slatina (u nastavku: Škola), a u vezi sa člankom 34. Zakona o fiskalnoj odgovornosti (Narodne novine, br. 111/18) i članka 7. Uredbe o sastavljanju i predaji Izjave o fiskalnoj odgovornosti (Narodne novine, broj 95/19), Školski odbor Srednje škole Marka Marulića Slatina na 46. sjednici održanoj 08. ožujka 2021. donosi

PRAVILNIK O OSTVARIVANJU I

KORIŠTENJU VLASTITIH PRIHODA

Članak 1.

Ovim Pravilnikom o ostvarivanju i korištenju vlastitih prihoda Srednje škole Marka Marulića Slatina (u daljnjem tekstu: Pravilnik) propisuju se materijalna i procesna pitanja u pogledu ostvarivanja i raspolaganja vlastitim prihodima.

Odredbe ovog Pravilnika ne odnose se na sredstva državnog proračuna, grada, županije, namjenske prihode od sufinanciranja, tekuće donacije ostalih subjekata izvan proračuna te tekuće pomoći u okviru projekata.

Članak 2.

Sukladno članku 52. Zakona o proračunu ("Narodne novine" br. 87/08., 136/12. i 15/15.) vlastitim prihodima smatraju se prihodi koje Škola ostvari od obavljanja poslova na tržištu i u tržišnim uvjetima koji se ne financiraju iz proračuna.

Škola može ostvarivati vlastite prihode od:

1. najma prostora škole, i to od školske sportske dvorane, školskih stanova,

2. prodaje proizvoda, roba i usluga školske radionice za praktičnu nastavu, školske zadruge te ostalih sudionika odgojno obrazovnog procesa,

3. izdavanja uvjerenja, prijepisa ocjena i duplikata svjedodžbi osobama koje su završile redovito školovanje,

4. ostalih izvora.

I.

NAJAM PROSTORA

Članak 3.

Prostor škole odnosno školska sportska dvorana, školski stanovi mogu se, u skladu s aktima Škole i predviđenim uvjetima, iznajmiti zainteresiranim građanima, udrugama, ustanovama, trgovačkim društvima i drugim pravnim osobama ako djelatnost koju bi obavljali u školskom prostoru nije u suprotnosti s obrazovnom i odgojnom funkcijom Škole.

Imovina školske ustanove se koristi u skladu s Odlukom o uvjetima i načinu korištenja imovine školskih ustanova čiji je osnivač Virovitičko-podravska županija u poslovne svrhe (KLASA: 406-01/20-02/07 URBROJ: 2189/1-07/8-20-1 do 10. prosinca 2020. godine) i Odlukom o uvjetima i načinu korištenja imovine u vlasništvu Srednje škole Marka Marulića Slatina u poslovne svrhe (KLASA: 003-05/20-01/56 URBROJ: 2189-78-05/1-20-01 od 21. prosinca 2020.)

Članak 4.

Imovina školskih ustanova daje se na korištenje odnosno zakup/najam putem javnog natječaja.

Zahtjev za najam/zakup prostora i zemljišta se podnosi Školskom odboru. Odbor svojom odlukom pobliže uređuje uvjete najma, najamninu i vrijeme najma odnosno trajanje. Na osnovi odluke o davanju u najam školskog prostora i zemljišta ravnatelj Škole sklapa ugovor o najmu/zakupu.

Članak 5.

Evidencija o sklopljenim ugovorima o zakupu i najmu vodi se u tajništvu i računovodstvu Škole, a nadzor i naplatu vlastitih prihoda vodi računovodstvo Škole, a prema posebnoj proceduri praćenja i naplate prihoda i primitaka Škole.

II.

PRODAJA ROBA I USLUGA ŠKOLSKE RADIONICE ZA PRAKTIČNU

NASTAVU TE OSTALIH SUDIONIKA ODGOJNO-OBRAZOVNOG

PROCESA

Članak 6.

Dio ostvarenih prihoda odnosi se na usluge školske radionice za praktičnu nastavu i ostalih

sudionika odgojno-obrazovnog procesa, gdje učenici pod mentorstvom profesora za svoj praktičan rad proizvode poljoprivredna dobra, izrađuju proizvode i usluge za prodaju i time ostvaruju prihod za Školu.

Članak 7.

Cijene prodaje dobara, robe i usluga donosi voditelj školske zadruge ili mentor prema uloženom radu, materijalu i prema važećim tržišnim uvjetima, a odobrava ih ravnatelje Škole.

III.

IZDAVANJE UVJERENJA, PRIJEPISA ILI DUPLIKATA

SVJEDODŽBI

Članak 8.

Školski odbor svojom odlukom uređuje cijenu za izdavanje duplikata, prijepisa svjedodžbi

i uvjerenja.

Članak 9.

Ostvareni vlastiti prihodi koriste se za podmirenje:

 materijalno–financijskih rashoda Škole za unapređenje i poboljšanje kvalitete odgojno obrazovnog procesa

 troškova za podizanje razine učeničkog standarda kupnjom razne opreme

 nagrada učenicima za postignute rezultate sukladno posebnoj odluci

 nagrada nastavnicima, razrednicima i stručnim suradnicima za postignute rezultate u

nastavnim i izvannastavnim aktivnostima, sukladno posebnoj odluci

 dijela troškova stručnog usavršavanja zaposlenika Škole

 nagrada zaposlenicima za radne rezultate sukladno posebnoj odluci.

Članak 10.

Vlastiti prihodi ostvareni tijekom jedne kalendarske godine koji se ne utroše na pokrivanje troškova sukladno ovom Pravilniku u toj kalendarskoj godini prebacit će se u sljedeću kalendarsku godinu za podmirenje troškova.

IV.

OSTALI PRIHODI

Članak 11.

Škola može ostvariti i ostale vlastite prihode u skladu sa zakonskim odredbama i aktima Škole.

Članak 12.

Ovaj Pravilnik stupa na snagu danom objave na oglasnoj ploči Škole.

Predsjednik Školskog odbora

dr.sc. Oliver Jukić, prof. v.š.

Pravilnik o ostvarivanju i korištenju vlastitih prihoda objavljen je na oglasnoj ploči škole dana \_\_\_\_\_\_\_\_\_\_\_\_\_\_\_\_\_\_\_\_ godine a stupio je na snagu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ godine.

Ravnatelj

Ivan Roštaš, prof